રાજ્યના ચીફ સેક્રેટરી જેએન સિંહે કહ્યું હતું કે, તેમને પણ આ ટ્રેલમાં ભાગ લેવાની ઈચ્છા હતી. હાઉસ ઓફ એમજીનું મહત્વ જણાવતા તેમણે કહ્યું હતું કે, અમદાવાદના એક શ્રેષ્ઠી દ્વારા બનાવાયેલા આ સ્થળ પર જ જાપાનના પીએમે અમદાવાદની મહેમાનગતિ માણી હતી. આ ટ્રેલમાં અમદાવાદના જે પણ ફોટોગ્રાફ લેવાશે તે ભારતભરમાં બતાવી આ શહેર માત્ર ટેક્સટાઈલ હેરિટેજ જ નથી તે બતાવવામાં આવશે. તેમણે એમ પણ કહ્યું હતું કે, દાયકાઓની મહેનત બાદ અમદાવાદને યુનેસ્કો વર્લ્ડ હેરિટેજ સિટીનું બિરુદ્દ મળ્યું છે, જેને આગળ વધારવાનું કામ આ ટ્રેલમાં થશે.